Informácia o výsledkoch kontrol kategorizácie ubytovacích zariadení

V rámci prípravy a zabezpečenia letnej turistickej sezóny 2011 inšpektori Slovenskej obchodnej inšpekcie (ďalej len SOI) vykonali v období od 15. júna do 15. augusta 2011 kontrolnú akciu, zameranú na úroveň a vybavenosť ubytovacích zariadení.
Kontroly boli orientované do rekreačných oblastí a centier turistického ruchu v regiónoch celého Slovenska.
Naviac v priebehu mesiaca marec a apríl 2011 preverili inšpektori SOI pre Bratislavský a Košický kraj pripravenosť ubytovacích zariadení a ich úroveň poskytovaných služieb pred MS sveta v ľadovom hokeji 2011. Výsledky sú zahrnuté do tejto súhrnnej informácie.

Cieľom akcie bolo preveriť zaradenie a označovanie ubytovacích zariadení do kategórií a tried v súvislosti s požiadavkami vyhlášky MH SR č. 277/2008 Z. z., ktorou sa ustanovujú klasifikačné znaky na ubytovacie zariadenia pri ich zaraďovaní do tried (ďalej len vyhláška o kategorizácii) a zistiť súčasný stav kvality pohostinských, ubytovacích a doplnkových služieb v súlade s požiadavkami právnych predpisov, platných v oblasti ochrany spotrebiteľa. 

Súčasťou kontrolnej akcie bolo opakovane vykonať monitoring zabezpečenia bezbariérového prístupu do ubytovacích zariadení a ich vybavenosť výťahmi v dlhodobo fungujúcich i novootvorených ubytovacích zariadeniach, za účelom zistenia, či v tejto oblasti nastalo zlepšenie.

Kontrolované boli vybrané kategórie ubytovacích zariadení a ich odbytové strediská, kde fyzické a právnické osoby poskytujú ubytovanie a s ním spojené služby na základe živnostenského oprávnenia.

S uvedeným zameraním bolo v sledovanom období preverených celkom 417 ubytovacích zariadení a 302 pohostinských odbytových stredísk.

VÝSLEDKY KONTROLY

I. UBYTOVACIE ZARIADENIA

Kategorizácia ubytovacích zariadení 

Pri kontrole kategorizácie ubytovacích zariadení inšpektori SOI vychádzali zo skutočného stavu, ktorý porovnávali s podmienkami záväzne stanovenými vyhláškou o kategorizácii. 
Zamerali sa na plnenie všeobecných požiadaviek a klasifikačných znakov príslušnej kategórie a triedy. 
Zároveň súčasťou kontroly bolo aj zhodnotenie celkového stavu rozsahu a úrovne poskytovaných služieb ubytovacích zariadení.
Pozornosť bola venovaná i dodržiavaniu zásad rovnakého zaobchádzania a prístupu ku všetkým klientom, ako aj dodržiavaniu zákazu viazania služieb pri ich poskytovaní. 
 
Celkom bolo prekontrolovaných 417 ubytovacích zariadení v nasledujúcom členení:
hotel                                      	          145                                
garni hotel                                          14
horských hotel                                     2
kongresový hotel                                 1
kúpeľný hotel                                       3
boutique hotel                                      4
apartmánový hotel                               1
motel                                                    9
botel                                                     1                                                 
penzión                                            153                                       
apartmánový dom                                1
turistická ubytovňa                            43 
chatová osada                                      6
kemping                                             15
ubytovanie v súkromí – izba             12
ubytovanie v súkromí - objekt            6
ubyt.v súkromí - prázdninový byt       1

Nedostatky v kategorizácii boli zistené v 198 prevádzkových jednotkách (ďalej len PJ),čo predstavuje 48,0% z celkového počtu prekontrolovaných ubytovacích objektov. 

Zároveň bola vykonaná kontrola v 302 pohostinských odbytových strediskách, ktoré v čase kontroly poskytovali stravovacie služby. Išlo o zariadenia, ktoré vo väčšine prípadov boli prevádzkované majiteľom ubytovacieho zariadenia. V niektorých prípadoch stravovacie služby pre ubytovaných hostí boli poskytované v danom zariadení inými zmluvnými partnermi, čo sme nepovažovali za porušenie vyhlášky o kategorizácii. Nedostatky boli zistené v 106 prípadoch, čo je 35,1 %.

Sumárny prehľad počtu PJ s nedostatkami a ich %-tuálny podiel podľa kategórií ubytovacích zariadení                                                                                                                                     
	Hotel	Garni hotel	Horský h.	Kongresový h.	Kúpeľný h.	Boutique h.	Apartmánový  h.	Motel	Botel	Penzión	Apartmánový dom	Turist. ubytovňa	Chatová osada	Kemping	Ubyt.v súkr. - izba	Ubyt.v súkr. - objekt	Ubyt.v súkr.-prázd.byt	Spolu	
Poč. 
prek
PJ	 
145	
14	
2	
1	
3	
4	
1	
9	
1	
153	
1	
43	
6	
15	
12	
6	
1	
417	
Poč. 
PJ s
ned.	
73	
5	
1	
1	
3	
2	
0	
3	
0	
70	
1	
23	
1	
7	
5	
3	
0	
198	
% PJ s 
ned.	
50,3	
35,7	
50	
100	
100	
50	
0	
33,3	
0	
45,8	
100	
53,5	
16,7	
46,7	
41,7	
50	
0	
48,0	

Percentuálny podiel PJ s nedostatkami podľa kategórií ubytovacích zariadení, zistený v rokoch 2002, 2003, 2005, 2006, 2007, 2009, 2010 a 2011: 
% PJ 
s nedostatkami	
r.2002	
r.2003	
r.2005	
r.2006	
r.2007	
r.2009	
r.2010	
r.2011	
Hotel	52,0 %	45,0 %	59,6 %	56,7 %	51,4 %	  68,0 %	  63,8 %	 50,34%	
Garni hotel	- - -	- - - 	- - -	- - - 	- - -          	  16,7 %	  36,4 %	 35,71%	
Horský hotel	- - -	- - -	- - -	- - -	- - -	  50,0 %	100,0 %	 50,0%	
Kongresový hotel	- - -	- - -	- - - 	- - -	- - - 	     ––	    ––	100,0%	
Wellness hotel	- - -	- - -	- - -	- - -	- - -	      0 %	    ––	    0%	
Kúpeľný hotel	- - -	- - -	- - -	- - -	- - -	    ––	    ––	100,0%	
Boutique hotel	- - -	- - -	- - -	- - -	- - -	  66,7 %	  50,0 %	  50,0%	
Apatrmán. hotel	- - - 	- - -	- - -	- - -	- - -	  50,0 %	100,0 %	    0%	
Motel	- - -	- - -	- - -	- - -	- - -	  20,0 %	  33.3 %	  33,3%	
Botel	100,0 %	       0 % 	  50,0 %	 50,0 %	      0 %	  50,0 %	100,0 %	     0%	
Penzión	  52,9 %	  48,2 %	  55,0 %	 50,3 %	 48,1 %	  60,2 %	  60,8 %	 45,75%	
Apartmán. dom	- - - 	- - -	- - -	- - -	- - -	100,0 %	  50,0 %	100,0%	
Turist. ubytovňa	  58,8 %	  41,7 %	  69,0 %	 58,8 %	 55,9 %	  73,1 %	  45,0 %	 53,49%	
Chatová osada	  45,5 %	  71,4 %	  66,7 %	 88,9 % 	 87,5 % 	  66,7 %	  75,5 %	 16,67%	
Kemping	  84,6 %	100,0 %	100,0 % 	 73,5 %	 69,2 %	  84,6 %	  42,1 %	 46,67%	
Ubyt.v súkr.- izba	  66,6 %	  33,3 % 	  58,3 %	 38,9 %	 50,0 %	  33,3 %	  29,6 %	 45,45%	
Ubyt.v súkr.- obj.	  42,9 %	100,0 %	       0 %	 66,7 %	      0 %	  40,0 %	  57,1 %	 50%	
Ub.v súkr.-pr.byt	  - - -	- - - 	- - - 	- - -	- - -	    ––-	    ––	   0%	

Spolu	
  54,6 %	
  48,3 %	
  58,9 %	
 50,4 %	
 52,1 %	
  63,8 %	
  57,5 %	
48,0%	

Pozn. 
Ak pri jednotlivých kapitolách týkajúcich sa požiadaviek kategorizácie ubytovacích zariadení nespomíname konkrétne prípady s nedostatkami, tieto sa nachádzajú v príkladoch uvedených v prílohe informácie.

Povinnosťou každého podnikateľa, ktorý prevádzkuje ubytovacie zariadenie, je zaradiť ho v súlade s § 3 vyhlášky o kategorizácii do niektorej z kategórií a tried, a to na základe dosiahnutých klasifikačných a fakultatívnych znakov.

Kontrolou bolo zistené, že z celkového počtu 417 prekontrolovaných PJ si 8 podnikateľských subjektov svoje ubytovacie zariadenie nezaradilo vôbec do príslušnej kategórie, čo predstavuje 1,9 %. 
Pre porovnanie r. 2002 - 7,4%; r. 2003 - 1,9%; r. 2005 - 2,3%, r. 2006  - 4,8%; r.2007 - 2,1%; r. 2009 – 2,4%, r. 2010 – 4,3%).
Ako z porovnania vyplýva, možno konštatovať, že od r. 2009, kedy sme prvý raz kontrolovali plnenie novej vyhlášky o kategorizácii, v tejto oblasti nastalo výrazné zlepšenie. 

Nedostatky boli zistené v nasledujúcich PJ: Koliba pod Zámkom, Smolenice; Turistická ubytovňa** BARMO, Trenčín; Ubytovanie v súkromí - izba*, Pružina, časť Priedhorie; Ubytovanie v súkromí, Brezno; Ubytovanie v súkromí Rimavská Sobota; Ubytovanie CENTRÁL, Kokava nad Rimavicou; Ubytovacie zariadenie MLYN J.R.I., Podzámčok; Penzión* U Bažanta  

Pokiaľ pri uvedenom ubytovacom zariadení je uvedená kategória a trieda, túto si podnikateľ doplnil v priebehu kontroly, čím umožnil inšpektorom SOI aby vykonali kontrolu tohto zariadenia a porovnali zistený skutkový stav s požiadavkami vyhlášky o kategorizácii.
Z celkového počtu prekontrolovaných 417 ubytovacích zariadení si povinnosť zaradenú PJ do príslušnej kategórie zatriediť a označiť triedou (počtom hviezdičiek) si nesplnilo 26 podnikateľov, čo predstavuje 6,2%.
Napr. hotel Akademik, Bratislava; hotel Tempus Club, Bratislava; penzión Portus, Bratislava; Koliba pod Zámkom, Smolenice; motel Pompano, Hlohovec; penzión Rutty, Banská Bystrica; penzión U Vinca, Banská Bystrica; penzión Pod pyramídami, Banská Bystrica; turistická ubytovňa Centrum, Hriňová; turistická ubytovňa, Žiar nad Hronom; turistická ubytovňa Nimrod, Vinica; turistická ubytovňa Drevenica, Revíštske podzámčie.
Penzión* Oravský Zrub, Nižná nad Oravou 

V prípade, že ubytovacie zariadenie bolo zaradené do kategórie, ale nezatriedené do príslušnej triedy, inšpektori SOI vykonávali v takom prípade hodnotenie plnenia klasifikačných znakov príslušnej kategórie na jej najnižšiu triedu.

Ak ubytovacie zariadenie v čase kontroly nebolo zaradené do príslušnej kategórie ani do  triedy, a týmito údajmi nebolo ani označené, inšpektori SOI nemohli vykonať kontrolu plnenia klasifikačných znakov príslušnej kategórie a triedy ubytovacieho zariadenia. Z toho dôvodu sa zamerali na kontrolu plnenia tých všeobecných požiadaviek, ktoré sú záväzné pre všetky kategórie ubytovacích zariadení.

Plnenie požiadaviek charakteristiky jednotlivých druhov kategórií a tried ubytovacích zariadení, t.j. či PJ skutočne zodpovedá kritériám tej kategórie a triedy, do ktorej bola zaradená a zatriedená, bolo preverené vo všetkých kontrolovaných PJ, pričom bolo zistené, že 2 PJ boli nesprávne zaradené do kategórie a 6 PJ nesprávne zatriedených do príslušnej triedy.
Napr. 
- Ubytovanie v súkromí – izba***, Kubranská Trenčín - v čase kontroly bola PJ zaradená ako  Penzión*, počas kontroly preradená prevádzkovateľom do kategórie Ubytovanie v súkromí – izba***
- Penzión Domino, Sečovce  nebol správne zaradený do kategórie, keďže nespĺňal počet izieb, ktoré ustanovuje vyhláška o kategorizácii. Pre penzión je požadovaný minimálny počet izieb 5 a kontrolované ubytovacie zariadenie malo k dispozícií iba 4 izby. Tento bol posudzovaný ako ubytovanie v súkromí–izba*. 
- Penzión Portus, Bratislava - ubytovacie zariadenie nebolo zatriedené do príslušnej triedy penziónu. Kontrolou bolo zistené, že toto zariadenie nespĺňalo požiadavky tejto kategórie, nakoľko vo vstupných priestoroch nebola zabezpečená recepcia s dennou prevádzkou min. 16 hodín, ako si to vyžaduje najnižšia trieda tejto kategórie.
- Penzión*** BERG, Bratislava – podľa klasifikačných znakov je pre kategóriu penzión*** predpísané mať vo vybavenosti izieb max 2 stále lôžka. Ubytovacie zariadenie nespĺňalo klasifikačné znaky, nakoľko sa v ňom nachádzalo 25 trojlôžkových izieb.
- Turistická ubytovňa**  SOMO, Bratislava – ubytovacie zariadenie nespĺňalo  klasifikačné znaky, nakoľko chýbala spoločenská miestnosť, ktorá je predpísaná pre túto kategóriu a triedu.
- Hotel*** KAMEI, Prešov – ubytovacie zariadenie zaradené a zatriedené prevádzkovateľom, avšak pri kontrole inšpektori zistili, že  nesprávne z dôvodu, že v hotelovej hale nebol spotrebiteľom k dispozícii výťah napriek tomu, že lôžková časť sa nachádza na 4-podlažiach.

Povinnosť označiť prevádzkareň ostatnými údajmi v zmysle  v zmysle §15 ods.1 zákona č. 250/2007 Z. z. o ochrane spotrebiteľa v platnom znení (ďalej len zákon o ochrane spotrebiteľa) si nesplnilo 44 podnikateľských subjektov. Nedostatky spočívali v tom, že PJ neboli označené obchodným menom, miestom a sídlom podnikania, menom zodpovednej osoby, prevádzkovou dobou, triedou a kategóriou ubytovacieho zariadenia, 

Všeobecné požiadavky v zmysle vyhlášky o kategorizácii neboli dodržané v 85 PJ, čo je 20,4%; (pre porovnanie v r. 2002 – 33%, v r. 2003 – 30,7%, v r.2005 - 39,4%, v r. 2006 – 33,5%, v r.2007 – 30,5%, v r. 2009 – 34,5%, v r. 2010 – 24,0%).
Ako z porovnania vyplýva, v uvedenej oblasti nastalo určité zlepšenie. I napriek tomu možno konštatovať, že sa vyskytli nedostatky v tom, že chýbalo označenie ubytovacieho zariadenia, cenník ubytovacích služieb nebol umiestnený na viditeľnom a prístupnom mieste, nebola vyznačená najkratšia úniková cesta, chýbali viacjazyčné návody na obsluhu telefónov, čísla kontaktov na políciu, lekársku a zdravotnú službu, hasičskú jednotku, linku tiesňového volania, okná ubytovacích objektov a izieb hostí neboli zatemniteľné, jednotlivé priestory neboli označené viditeľnými nápismi, vyskytli sa prípady, keď vnútorné zariadenie bolo značne opotrebované a poškodené, nebolo k dispozícii detské lôžko, zamestnanci, ktorí prichádzali do kontaktu s hosťami, nemali označenie alebo odev, ktorý by ich odlišoval od hostí, ubytovacie zariadenie nebolo prístupné hosťom nepretržite 24 hodín. 

Klasifikačné znaky podľa jednotlivých kategórií a tried
 
Vo vstupných priestoroch boli zistené nedostatky v 14 prípadoch, čo je 3,4 %, keď v 2 hoteloch, 1 kúpeľnom hoteli, 8 penziónoch, 2 turistických ubytovniach, 1 chatovej osade chýbali výťahy, hotelová hala, recepcia s dennou prevádzkou minimálne 16 hodín, hosťom nebol prístupný v objekte telefón, chýbal informačný panel so základnými informáciami.

Nedostatky vo vybavenosti ubytovacích zariadení pohostinskými odbytovými strediskami boli zistené v 1 moteli a 4 penziónoch.
Motel Pompano, Hlohovec - v objekte chýbala reštaurácia, k dispozícii bola iba miestnosť na podávanie raňajok)  
Penzión** Holiday, Trnava – chýbalo stredisko s dennou prevádzkou, k dispozícii bola iba miestnosť na podávanie raňajok označená ako „raňajková miestnosť“.
Penzión*** BATAVYA, Topoľčany - ubytovacie zariadenia nemá k dispozícii pohostinské odbytové stredisko pre hostí.                                                                                                                                                            
Penzión*** Aurélius, Trenčín - namiesto  predpísanej  reštaurácia, bola k dispozícii len  miestnosť na podávanie raňajok a denný bar  
Penzión* BAURIS, Rimavská Sobota – nebola k dispozícii miestnosť na podávanie raňajok 
 
V kategórii „chatová osada“ a „kemping“ je v zmysle vyhlášky požadované zabezpečenie pohostinských služieb. Nedostatok v tejto oblasti bol zistený v 1 prípade. Išlo o Autokemping** Zelená voda, Nové Mesto nad Váhom, keď v kuchynkách chýbali drezy a variče.

Najviac nedostatkov v dodržiavaní vyhlášky o kategorizácii bolo zistených v ubytovacích priestoroch. Z prekontrolovaných 417 PJ boli zistené nedostatky tohto charakteru v 144 prípadoch, čo predstavuje 34,5 %. 
Nedostatky v tomto smere sa vyskytli v 62 hoteloch, 5 garni hoteloch, 1 horskom hoteli, 3 boutique hoteloch, 2 kongresových hoteloch, 1 moteli, 54 penziónoch, 13 turistických ubytovniach, 1 chatovej osade a v 2 prípadoch ubytovania v súkromí - objekt.
Nedostatky boli zistené najmä vo vybavenosti izieb, pričom chýbali odpadkové koše, zrkadlá, nočné lampy, nočné stolíky, stolné lampy, písací stôl, priestor na odkladanie batožiny, poličky s nočnou lampou, vešiaky, poháre na pitie, telefóny so spojením mimo ubytovacieho zariadenia, chýbal predpísaný počet stoličiek a stolov, čalúnené stoličky alebo čalúnené kreslá, vešiakové steny, centrálny trezor na recepcii, vnútorné vybavenie staré, poškodené a opotrebované, nadlimitný počet lôžok v izbách. 

Kontrolou boli zistené nedostatky vo vybavenosti predsiení, keď chýbali vešiakové steny, zrkadlá, prostriedky na čistenie obuvi, koše na odpadky alebo predsieň chýbala úplne. 

Veľký počet nedostatkov bol zistený aj v hygienických zariadeniach a ich vybavenosti, a to v 90 prípadoch, čo predstavuje 21,6 %. Nedostatky sa vyskytli v 31 hoteloch, 2 garni hoteloch, 1 horskom hoteli, 1 kúpeľnom hoteli, 1 kongresovom hoteli, 2 moteloch, 31 penziónoch, 11 turistických ubytovniach, 2 chatových osadách a 8 kempingoch. 
Tieto hygienické zariadenia neboli vybavené základnými predpísanými náležitosťami, a napr. chýbali osvetlenie nad umývadlom, vrecká na hygienické vložky, vatové tampóny, dostatočný počet uterákov a osušiek na každé lôžko, vrecká na bielizeň, poháre na čistenie zubov, toaletný papier, elektrické zásuvky pri umývadlách, telový šampón, toaletné mydlo, uzatvárateľná nádoba na odpadky, chýbalo označenie napätia na elektrických zásuvkách, predložka pred sprchu, vaňu alebo WC, poličky pod zrkadlom, sprcha pre mužov, nedostatočný počet umývadiel a spŕch.

Nedostatok vo frekvencii výmeny posteľnej bielizne v závislosti od kategórie a triedy bol zistený v 1 prípade v turistickej ubytovni** Somo, Košice. 

Pri kontrolnej akcii bola pozornosť inšpektorov SOI sústredená aj na rozsah, charakter a funkčnosť poskytovaných služieb. Ide o služby, ktoré si prevádzkovateľ hotela, botela, penziónu, apartmánového domu, chatovej osady a kempingu (okrem kategórie botel* a penzión*) vyberie zo zoznamu tzv. fakultatívnych znakov v závislosti od požiadaviek hostí, ich vekového zloženia, umiestnenia ubytovacieho zariadenia, ročného obdobia a pod. Podmienkou je, aby uvedené ubytovacie zariadenia poskytovali služby aspoň v rozsahu prideleného minimálneho počtu bodov. 

V danom smere boli kontrolou zistené nedostatky v 4 prípadoch, išlo o 3 hotely a 1 motel. 
Hotel*** Malý Rím, Trnava – v čase kontroly poskytoval služby v rozsahu 69 bodov z predpísaných 100 bodov,
Motel Pompano, Hlohovec – nesplnil minimálny počet 50 bodov, skutočne priradených bolo len 33,
Hotel**** DITURIA, Nitra - súčet priradených bodov 165 nesúhlasí s požadovaným minimálnym počtom bodov 210,
Hotel**** ZARA, Topoľčany - súčet priradených bodov 158 nesúhlasí s požadovaným minimálnym počtom bodov 210.

Kategórie ubytovacích zariadení: turistická ubytovňa, chatová osada a kemping musia tiež poskytovať doplnkové služby v rozsahu príslušnej kategórie a triedy, pričom nedostatok v tejto oblasti bol zistený v 1 prípade Turistická ubytovňa** SOMO, Bratislava – kde chýbala spoločenská miestnosť.

Dodržiavanie cenových predpisov v ubytovacích zariadeniach

V súlade so zákonom o ochrane spotrebiteľa a zákonom o cenách je predávajúci povinný informovať spotrebiteľa o cene predávaného výrobku alebo poskytovanej služby a zreteľne označiť výrobok alebo službu cenou alebo informáciu o cene inak vhodne sprístupniť.
Z uvedeného vyplýva, že v cenníkoch príslušného ubytovacieho zariadenia a jeho príslušných odbytových strediskách musí byť predaj každého výrobku a každá poskytovaná služba uvedená samostatne a označená príslušnou cenou.
V zmysle uvedeného kontrola bola zameraná na skutočnosť, či je spotrebiteľ vhodným spôsobom informovaný o cene za ubytovanie a o rozsahu poskytovaných ubytovacích a doplnkových služieb.
Nedostatky tohto charakteru sa vyskytli v 15 PJ, čo je 3,6 %,  jednalo sa o 3 hotely, 6 penziónov, 1 turistickú ubytovňu a 1 ubytovanie v súkromí a v ďalších 4 ubytovacích zariadeniach, ktoré neboli zaradené do príslušnej kategórie a triedy. V týchto prípadoch cenníky za ubytovanie neboli k dispozícii pre spotrebiteľov vôbec, alebo neboli umiestnené na viditeľnom a hosťom prístupnom mieste, resp. cenník nebol aktuálny, príp. na cenníkoch chýbali ceny niektorých druhov ubytovacích služieb.
Informácia o cene za doplnkové služby absentovala v 4 prípadoch (2 hotely, 1 penzión a 1 ubytovanie v súkromí - izba), keď na viditeľnom a hosťom prístupnom mieste chýbal cenník ubytovacích služieb, čím spotrebiteľ nebol žiadnym spôsobom informovaný o cene poskytovaných služieb.
Nedostatok v cenovej informácii bol zistený napr. Penzión* The Fox, Nemšová a Ubytovanie v súkromí – izba*, Pružina, časť Priedhorie,  Ubytovanie na súkromí, Brezno, Ubytovanie v súkromí, Rimavská Sobota, Ubytovanie CENTRÁL, Kokava nad Rimavicou, Ubytovanie MLYN J.R.I., Podzámčok, Banská Bystrica, Ubytovanie CENTRUM, Hriňová.

Podľa §4 zákona o ochrane spotrebiteľa predávajúci - prevádzkovateľ ubytovacieho zariadenia je povinný vo vzťahu k spotrebiteľovi dodržiavať zásadu rovnakého zaobchádzania v poskytovaní výrobkov a služieb ustanovenú antidiskriminačným zákonom. Nesmie odmietnuť poskytnutie služby, ktorá je v jeho prevádzkových možnostiach.
Za diskrimináciu spotrebiteľa je v zmysle zákona o ochrane spotrebiteľa považované účtovanie za rovnakú službu rozdielnych cien za ubytovanie zahraničným a tuzemským hosťom. 
Za diskrimináciu nebola považovaná zľava na poskytnutú službu, ak mala služba inú kvalitu alebo ak bola na službu rovnakej kvality poskytnutá zľava pre skupinu účastníkov bez ohľadu na ich štátnu príslušnosť. 
Taktiež boli uznané zľavy na rôzne druhy medzinárodných študentských kariet, príp. zľavy pre dôchodcov a pod., ak ich prevádzkovateľ poskytoval, taktiež bez ohľadu na štátnu príslušnosť, národnosť... Nedostatky v tomto smere neboli zistené ani v jednom prípade. 

Podľa §4 ods.3 zákona o ochrane spotrebiteľa prevádzkovateľ ubytovacieho zariadenia nesmie viazať predaj výrobku alebo poskytovanie služby na predaj iného výrobku alebo poskytnutie inej služby, pričom za viazanie predaja sa nepovažuje, ak predávajúci predáva tieto výrobky alebo poskytuje tieto služby aj samostatne a ak viazanie predaja je podmienené technickou nemožnosťou samostatného predaja výrobku alebo poskytnutia služby. 

Vzhľadom na uvedené, pri kontrole kategorizácie sme za viazanie služieb nepovažovali, ak prevádzkovateľ ubytovacieho zariadenia dodržal tieto podmienky:
- raňajky v cene ubytovania – ak cena raňajok bola v cenníku ubytovania uvedená ako samostatná služba; pre cenu prechodného ubytovania vrátane raňajok bola v cenníku použitá informácia: „ubytovaným hosťom poskytujeme raňajky bezplatne“;
- predaj služieb v cene prechodného ubytovania – ak každá hotelom poskytovaná služba aj pre neubytovaných hostí ako napr. sauna, vírivka, bazén, posilňovňa a pod. bola v cenníku služieb uvedená s príslušnou predajnou cenou. 
   Ak sa pre zatraktívnenie a lepší predaj ubytovacie zariadenie rozhodlo, že niektoré z poskytovaných služieb bude hosťom poskytovať v cene prechodného ubytovania, bolo potrebné, aby o tom boli spotrebitelia informovaní textom: „ubytovaným hosťom sú tieto služby (vymenovať) poskytované bezplatne“ (alebo so zľavou x%);
- predaj balíkov služieb – pre ponuku kombinácie rôznych služieb v tzv. balíku platí zásada tvorby ceny dohodou. 
   Zostavenie balíka služieb sme nepovažovali za viazanie služieb, ak  služby v balíku boli ponúkané aj osobitne, ak mal hosť služby komponované do balíka možnosť skutočne aj čerpať a ak cena balíka služieb neprekročila súčet cien jednotlivých služieb. 

V uvedenej oblasti sa nedostatky vyskytli v 7 prípadoch, čo je 1,7 %, a to v 4 hoteloch a 3 penziónoch, kde sa jednalo o takéto spôsoby viazania služieb: 
Nedostatok bol zistený v nasledujúcich ubytovacích zariadeniach:
Hotel*** Margit, Trenčianske Teplice – v cene ubytovania sú zahrnuté raňajky
Hotel*** Pod Hradom, Trenčín  – v cene ubytovania sú zahrnuté raňajky, parkovanie a sauna.
Hotel*** Bystrička - predávajúci viazal poskytnutie ubytovania na iné služby, keď v cenníku za ubytovanie bola informácia, že v cene sú zahrnuté: raňajky a táto tam nebola uvedená ako samostatná služba a nebola tam uvedená ani informácia, že táto služba je poskytovaná bezplatne.
Hotel*** Bellevue, – cenník ubytovacích služieb obsahoval ceny za ubytovanie  vrátane raňajok podávaných bufetovým spôsobom – samostatná cena  za raňajky v cenníku uvedená nebola . 
Penzión** Fortunato, RO Duchonka, Prašice  - raňajky boli v cene ubytovania - cena raňajok nebola v cenníku  uvedená ako samostatná služba, raňajky nebolo možné odpočítať z ceny ubytovania. V cenníku nebola uvedená ani informácia: „Ubytovaným hosťom poskytujeme raňajky bezplatne“.
Penzión* Exclusive, Trenčín  – v cene ubytovania sú zahrnuté raňajky a parkovanie.
Penzión* Národný Dom, Topoľčianky - raňajky boli v cene ubytovania - cena raňajok nebola v cenníku uvedená ako samostatná služba, raňajky nebolo možné odpočítať z ceny za ubytovanie.

Prehľad PJ s nedostatkami v jednotlivých kategóriách ubytovacích zariadení                                                                                                                                                        
	Hotel	Garni hotel	Horský hotel	Kongres. hotel	Kúpeľný hotel	Boutique hotel	Motel	Penzión	Turist. ubytovňa	Chatová osada	Kemping	Ub.v súkr.-izba	Ub.v súkr. – obj.	SPOLU	
Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	
Vstupné
priestory	2	-	-	-	1	-	-	8	2	1	-	-	-	14	
Pohost.odbytové   
strediská	-	-	-	-	-	-	1	4	x	x	x	x	x	5	
Pohostinské
služby	x	x	x	x	x	x	x	x	x	-	1	x	x	1	
Ubytovacie priestory	62	5	1	2	-	3	1	54	13	1	x	-	2	144	
Hygienické zariadenia	31	2	1	1	1	-	2	31	11	2	8	-	-	90	
Výmena bielizne	-	-	-	-	-	-	-	-	1	-	x	-	-	1	
Fakult.znaky (min.poč.bodov)	3	-	-	1	-	-	-	-	x	-	-	x	x	4	
Doplnkové služby	x	x	x	x	x	x	x	x	1	-	-	x	x	1	
Inf. o cene:
- za ubyt.
- za doplnk.služ.	3
2	-
-	-
-	-
-	-
-	-
-	-
-	6
1	-
-	1
-	-
-	1
1	-
-	11
4	
Viazanie 
služieb	4	-	-	-	-	-	-	3	-	-	-	-	-	7	
Diskrim. spotrebiteľa	-	-	-	-	-	-	-	-	-	-	-	-	-	-	
Legenda: x = klasifikačný znak vyhláška pre danú kategóriu nepredpisuje
                –  = nedostatky nezistené
Údaje v tabuľke predstavujú počet PJ so zistenými nedostatkami
Monitoring zabezpečenia bezbariérového prístupu do ubytovacích zariadení a ich vybavenosť výťahmi 

Vyhláška o kategorizácii v § 5 ods.2 ustanovuje, že v hotelovej hale alebo v jej blízkosti majú byť umiestnené osobné výťahy, prípadne aj nákladné výťahy slúžiace na prepravu hostí a ich batožiny, pričom sa odvoláva na vyhlášku MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie (ďalej len táto vyhláška).
Podľa § 46 ods.9 tejto vyhlášky, stavby hotela, motela a penziónu, s viac ako dvomi nadzemnými podlažiami, pričom 1.podlažím sa rozumie prízemie, t.j. tie, ktoré sú minimálne dvojposchodové, musia byť vybavené výťahom. V § 46 ods.14 tejto vyhlášky sa toto ustanovenie primerane vzťahuje aj na ostatné ubytovacie zariadenia na krátkodobé pobyty.
V zmysle § 57 tejto vyhlášky prístup do hotelov, motelov, penziónov a ostatných ubytovacích zariadení na krátkodobé pobyty musí byť zabezpečený najmenej jedným vstupom na úrovni komunikácie pre chodcov bez vyrovnávacích stupňov; pri novostavbe musí byť takto riešený hlavný vstup. Ak nemožno vstup takto zabezpečiť, musí byť vyrovnanie riešené rampou, schodiskovou plošinou alebo vonkajším výťahom. 
V zmysle § 2 ods.4 tejto vyhlášky sa uvedené požiadavky na stavby užívané osobami s obmedzenou schopnosťou pohybu a orientácie týkajú všetkých stavieb a použijú sa primerane aj na zmeny stavieb, ak to nie je vylúčené zo závažných kultúrnych, historických alebo technicko-prevádzkových dôvodov, pričom odôvodnenie musí obsahovať projektová dokumentácia. 
V súlade s uvedeným, súčasťou kontroly kategorizácie ubytovacích zariadení bol aj monitoring zabezpečenia bezbariérového prístupu osôb s obmedzenou schopnosťou pohybu a orientácie do ubytovacích zariadení, ako i kontrola vybavenia týchto zariadení výťahmi v zmysle vyššie uvedeného. 

1. Vybavenosť ubytovacích zariadení výťahmi

Kontrolou bolo zistené, že 200 ubytovacích zariadení, čo je 48,0% nebolo vybavených výťahmi. V mnohých prípadoch absenciu výťahov podnikateľské subjekty doložili projektovou dokumentáciou, v ktorej bolo zdôvodnenie, prečo nebolo možné v danom objekte zabezpečiť výťah. Išlo o dôvody historické, kultúrne, príp. technicko – prevádzkové, ktoré sú v zmysle platnej legislatívy akceptovateľné. 

Prehľad nedostatkov vo vybavenosti ubytovacích zariadení výťahmi podľa jednotlivých kategórií v členení na jednotlivé kraje SR:

Výťahy	I-BA	I-TT	I-NR	I-TN	I-ZA	I-BB	I-KE	I-Pr	Spolu	
Hotel*****	 -	-	-	-	-	 -	  -	-	    -	
Hotel****	-	2	-	-	  1	 -	 1	5	    9	
Hotel***	3	7	-	1	  1	 -	 7	8	  27	
Hotel**	-	1	-	4	  3	 2	 3	2	  15	
Hotel*	2	1	-	3	  6	 1 	 7	1	  21	
Motel****	-	-	-	-	  -	  -	  -	-	     -	
Motel***	-	-	-	-	  -	  -	  -	-	     -	
Motel**	-	-	-	1	  1	  -	  -	-	    2	
Motel*	-	1	-	-	  3	  -	  -	-	    4	
Botel	1	-	-	-	  -	  -	  -	-	    1	
Penzión	4	1	-	17	20	  9	27	21	  99	
Apart.dom	-	-	-	-	  -	  -	  -	-	     -	
Tur.ubyt.	-	-	-	-	  5	  7	  5	5	  22	
spolu	10	13	-	26	40	19	50	42	200	
Vyhláška o kategorizácii v §5 ods.2 ustanovuje povinnosť mať výťahy len v tých ubytovacích zariadeniach, ktoré majú hotelové haly; to znamená, že táto povinnosť sa vzťahuje na všetky druhy ubytovacích zariadení kategórie hotel (hotel, garni hotel, horský hotel, kongresový hotel, wellness hotel, kúpeľný hotel, boutique hotel, apartmánový hotel triedy *****, ****, *** a motel triedy****, ***) s viac ako 2 podlažiami. V tomto smere si povinnosť nesplnilo spolu 36 zariadení kategórie hotel. 

2. Monitoring zabezpečenia bezbariérového prístupu do ubytovacích zariadení

Inšpektori SOI v rámci kontrolnej akcie zistili, že z 417 prekontrolovaných ubytovacích zariadení  nemalo zabezpečený bezbariérový prístup do zariadenia 190 PJ, čo predstavuje 45,6 %. 

Prehľad zabezpečenia bezbariérového vstupu do ubytovacích zariadení podľa kategórií v členení na jednotlivé kraje SR:

Bezbariérový
prístup	I-BA	I-TT	I-NR	I-TN	I-ZA	I-BB	I-KE	I-Pr	Spolu	
Hotel	5	3	-	10	7	4	15	6	50	
Botel	1	-	-	-	-	-	-	-	  1	
Motel	-	1	-	-	-	-	-	-	  1	
Penzión	3	11	-	13	11	9	20	24	91	
Apart.dom	1	-	-	-	-	-	-	-	  1	
Chat.osada	-	-	-	-	-	-	  1	-	  1	
Kemping	-	-	-	 3	-	1	-	1	  5	
Turist. ubytovňa	-	1	-	 4	-	8	  6	5	24	
Ubyt.v súkr.-izba	-	1	-	 2	-	1	  2	3	  9	
Ubyt.v súkr.-objekt	-	1	-	-	-	1	  1	3	  6	
Uby.v súkr.-pr.byt	-	-	-	-	-	1	-	-	  1	
spolu	10	18	-	32	18	25	45	42	190	

II. POHOSTINSKÉ ODBYTOVÉ STREDISKÁ

Počas kontrolnej akcie bolo preverených 302 pohostinských odbytových stredísk, ktoré fungujú v ubytovacích zariadenia ako ich samostatné organizačné zložky, ktoré zabezpečujú stravovanie a občerstvenie hostí a v mnohých prípadoch aj spoločensko – zábavnú činnosť. Tieto sú vo väčšine prípadov prevádzkované majiteľmi ubytovacích zariadení. V 12 prípadoch túto činnosť na základe zmluvy vykonával pre ubytovaných hostí iný podnikateľský subjekt. Takéto prípady SOI nepovažuje za porušenie vyhlášky o kategorizácii, nakoľko hosťom boli poskytované pohostinské služby v požadovanej miere.
Z prekontrolovaných 302 pohostinských odbytových stredísk boli zistené nedostatky v 106 prípadoch, čo predstavuje 35,1 %. 

Dodržiavanie poctivosti predaja ,

Za účelom kontroly dodržiavania zásad poctivosti predaja bolo vykonaných 167 kontrolných nákupov (ďalej len KN), z ktorých bolo účtovaných správne 140 KN, predražených 24 KN, 1 KN bol účtovaný menej a 2 KN nebolo možné odsúhlasiť z dôvodu používania neplatne overených meradiel a z dôvodu podania  ľadu priamo do alkoholického nápoja. 
Frekvencia predraženia KN predstavuje 14,4 %. 
Hodnota všetkých KN činila 1.312,48 €. Tieto KN boli predražené celkom o 15,43 €. Výška predraženia na 100,- € všetkých KN činila 1,18 €.
Analýza príčin poškodzovania spotrebiteľov ukázala, že hlavnými dôvodmi predražovania KN bolo: nedodržanie deklarovanej miery v 20 prípadoch, v 5 prípadoch išlo o chyby v účtovaní a v 2 prípadoch sa jednalo o nedodržanie deklarovanej hmotnosti.
Z celkového počtu 167 KN nebolo 5 KN účtovaných prostredníctvom elektronickej registračnej pokladne (ďalej len ERP), v 11 prípadoch nebol vydaný doklad o kúpe napriek funkčnosti ERP a v 13 prípadoch doklad o kúpe neobsahoval všetky predpísané náležitosti.

Napr.
Hotel**** GATE ONE, Bratislava - KN bol predražený v neprospech spotrebiteľa +0,84€ - nedodržaním objemu podaných alkoholických nápojov (Martini Dry).
Hotel**** CROWNE PLAZA, Bratislava - nebolo umožnené prekontrolovať dodržiavanie deklarovaného množstva zakúpeného nápoja do KN Martini Bianco, z dôvodu podania  ľadu priamo do alkoholického nápoja (bez požiadania spotrebiteľa) zakúpeného v cene +2,30 €.
Hotel**** Mercure, Bratislava - KN bol predražený v neprospech spotrebiteľa +0,40€ - nedodržaním objemu podaného alkoholického nápoja (Tatranská drienka).
Hotel*** Perugia, Bratislava - KN bol predražený v neprospech spotrebiteľa +0,90€ - nesprávnym účtovaným položky (chlieb), ktorý nebol objednaný a ani skonzumovaný a nesprávnym vyúčtovaním výdavku zo zaplatenej časti nákupu.
Hotel*** Falkensteiner, Bratislava - KN bol predražený v neprospech spotrebiteľa +1,47€ nedodržaním objemu podaných alkoholických nápojov (Martini bianco).

Dodržiavanie cenových predpisov v pohostinských odbytových strediskách

Inšpektori SOI vo všetkých 302 kontrolovaných pohostinských odbytových strediskách preverili dodržiavanie predpisov, ktoré sa týkajú informácií o cenách tovarov platných v okamihu ponuky. Nedostatky v tomto smere boli zistené v 15 PJ. 
Kontrolou bolo zistené, že v 10 PJ u 20 druhov tovarov absentovala informácia o cene a v 7 PJ u 147 druhov tovarov sa jednalo o neúplnú cenovú informáciu, keď chýbali údaje o množstve predávaného tovaru, určenie jeho hmotnosti resp. miery.

Pri kontrolách bolo zistené, že v 1 PJ chýbal jedálny a nápojový lístok (ďalej len JaNL). 
V pohostinských odbytových strediskách sme sa zamerali hlavne na preverenie JaNL, či sú tieto predkladané hosťom ešte pred uskutočnením objednávky, či sú vypracované v súlade s požiadavkami právnych predpisov a či obsahujú všetky predpísané náležitosti. 
JaNL bol predložený vo všetkých prekontrolovaných PJ.
V 1 PJ, a to v Hoteli*** Malý Rím, Trnava, boli k dispozícii JaNL len v kórejskom jazyku.
 
Pri kontrolách boli predložené riadne nadobúdacie doklady na požadované druhy tovarov alebo výrobkov a ani v jednom prípade nebol zistený tovar bez nadobúdacích dokladov.

Hygiena

Nedostatky v osobnej hygiene boli zistené v 2 PJ, keď u 3 pracovníkov neboli predložené zdravotné preukazy, ktoré osvedčujú ich zdravotnú spôsobilosť na činnosť v potravinárskych prevádzkarniach. Pozitívom je, že ani jeden zamestnanec nepracoval v znečistenom odeve.
V zmysle § 15 ods.3 zákona o ochrane spotrebiteľa, predávajúci a jeho zamestnanci, ktorí prichádzajú do styku so spotrebiteľom, musia mať označenie alebo odev, ktoré ich odlíši od spotrebiteľa. Nedostatky v tejto oblasti boli zaznamenané v 5 PJ, ktorých zamestnanci nesplnili túto povinnosť. 
Napr. Penzión** Bonaparte, Termálne kúpalisko Patince – nedostatky v jednotnosti pracovných odevov; Penzión U bažanta, Vyšné Ružbachy - zamestnanec prítomný pri kontrole nemal označený odev, ktorý by ho odlišoval od hostí. 

Prevádzková hygiena bola na požadovanej úrovni, prevádzkové priestory, pracovné pomôcky a inventár boli udržiavané v čistote.
Nedostatky boli zistené v skladovaní a uchovávaní jedál a surovín, používaných na ich prípravu. Tento nedostatok bol zistený v 8 PJ.  
Jednalo sa o skladovanie hotových jedál, skladovanie nezlučiteľných surovín (mäsové a mliečne výrobky) a skladovanie tovarov po dobe spotreby.

Rôzne

V 17 PJ sa nachádzalo 19 ks neoverených meradiel a v 1 PJ sa nachádzali 2 ks neoverených závaží. 

Súhlas Regionálneho úradu verejného zdravotníctva (RÚVZ) na prevádzkovanie nebol predložený v 15 PJ.
Išlo napr. o: Ubytovanie v súkromí – izba*, Pružina, časť Priedhorie; Hotel*** Aquatermál, Dolná Strehová; Penzión* Bauris, Rimavská Sobota; Ubytovanie Centrál, Kokava nad Rimavicou; Ubytovacie zariadenie Mlyn J.R.I., Podzámčok; Penzión Rutty, Banská Bystrica; Turistická ubytovňa Drevenica Revíštske Podzámčie, Hotel**** PATRIOT, Skalica; Penzión JAVORINA, Prašice; Penzión ÉDER, Nesvady. 

V 4 PJ bolo zistené podnikanie bez živnostenského oprávnenia. 
Jednalo sa o: Ubytovanie v súkromí – izba*, Pružina, časť Priedhorie; Penzión Rutty, Banská Bystrica; Turistická ubytovňa, Žiar nad Hronom; Ubytovanie Centrál, Kokava nad Rimavicou.

Kontrola zákona o ochrane nefajčiarov bola vykonaná v 33 PJ, pričom nedostatky sa vyskytli v 3 PJ, kde chýbali oznamy o zákaze predaja tabakových výrobkov a o kontrolných orgánoch.

Kontrola plnenia opatrení z predchádzajúcich kontrol
Opakované kontroly boli vykonané v 30  PJ. Z uvedeného počtu si 12 PJ nesplnilo uložené opatrenia z predchádzajúcej kontroly, vykonanej v r. 2010.

Konkrétne sa jednalo o nasledujúce ubytovacie zariadenia:
- hotel*** Color, Bratislava – opakovane zistené nedostatky vo vybavenosti izieb
- penzión* Pri kaštieli, Bratislava - opakovane zistené nedostatky vo vybavenosti izieb
- hotel RELAX INN***, Šoporňa – opätovne zistené, že v izbách chýbala stolová lampa a telefón so spojením mimo hotela cez centrálu. 
- hotel**** Best Western Belassi, Bojnic - opätovne zistené nezatriedenie ubytovacieho zariadenia (zatriedené počas kontroly); opätovne neboli zriadené spoločenské priestory a v JaNL neboli uvedené hmotnosti dezertov a miešaných nápojov. 
- hotel*** Grand, Žilina - opätovne vo vybavenosti izieb chýbala nočná lampa a v hygienickom zariadení predložka pred vaňu alebo sprchu.
- penzión** Salamander, Mlynky - opätovne nevydávanie dokladov o kúpe a chýbajúce údaje o miere a množstve ponúkaných jedál a nápojov v JaNL;
- hotel*** Mlynky, Mlynky,Biele Vody - opätovne nevybavenie izieb viacjazyčným a zrozumiteľným návodom obsluhu pri telefóne, okná neboli zatemniteľné, chýbal prostriedok na čistenie obuvi;
- hotel*** Centrum, Košice - opätovne zistené nedostatky vo vybavenosti izieb, chýbala stolová lampa, skriňa na šaty, čalúnená stolička alebo čalúnené kreslo;
- penzión* Trio, Smižany - opätovne nevybavenie ubytovacieho zariadenia viacjazyčným a zrozumiteľným návodom obsluhu pri telefóne, čísla kontaktov 
- penzión** Lehár, Komárno – opakované nevydanie dokladu o kúpe
- hotel*** Bystrička, Bystrička – opakovane nedostatky vo vybavenosti izieb
- turistická ubytovňa* Garni, Liptovský Mikuláš – opakovane nedostatky vo vybavenosti izieb.

V prílohe tejto informácie uvádzame vybrané PJ, kde sa vyskytli závažnejšie nedostatky, v členení podľa jednotlivých krajov Slovenska.

Opatrenia
1.	Vo všetkých kontrolovaných PJ boli napísané inšpekčné záznamy a v prípade zistenia    nedostatkov vydané záväzné pokyny a opatrenia na ich odstránenie.
2.	Podľa §6 ods.1 písm. a) bod 1 zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov boli v 15 PJ uložené opatrenia na mieste na zákaz predaja 31 druhov tovarov po uplynutí doby spotreby v celkovej hodnote 314,12 €.
3.	Podľa §6 ods.1 písm. a) bod 3 zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov boli v 17 PJ uložené opatrenia na mieste na zákaz používania 18 kusov neoverených určených meradiel a 2 ks závažia.
4.	Do spracovania tejto informácie za nedostatky závažného charakteru bolo riaditeľmi inšpektorátov SOI voči 130 podnikateľským subjektom začaté správne konanie o uložení postihu. Ďalšie prípady sú v štádiu posúdenia.
      Zatiaľ bolo riaditeľmi inšpektorátov SOI uložených 55 postihov vo výške 20.380,- €.

Záver

Zvyšovanie a rast mobility populácie v súvislosti s cestovným ruchom, najmä počas LTS, sú neustále konfrontované s nedostatočnou úrovňou zariadení poskytujúcich možnosti prechodného ubytovania. 
Ako z celkových výsledkov kontrolnej akcie vyplýva, v porovnaní s predchádzajúcimi rokmi, kedy vstúpila do platnosti nová vyhláška o kategorizácii, možno konštatovať zvyšujúci trend  úrovne v oblasti ubytovacích služieb. 
Pre porovnanie v r. 2009 bolo v tejto oblasti zistených 63,8 % nedostatkov, v roku 2010 to bolo 57,5 % a v roku 2011 sme zaznamenali 48,0 % nedostatkov v prekontrolovaných PJ. 

Celosvetovým trendom je odstraňovať všetky bariéry a vytvárať podmienky pre ľudí s obmedzenou schopnosťou pohybu a orientácie, čomu sa prispôsobuje aj legislatíva v Európskej únii vo všetkých oblastiach poskytovania služieb. 
Preto okrem pravidelne kontrolovaných povinností, vyplývajúcich z právnych predpisov platných pre oblasť ubytovacích služieb, bol vykonaný monitoring zabezpečenia bezbariérového prístupu do ubytovacích zariadení a ich vybavenosť výťahmi.
Z výsledkov tohto monitoringu vyplynulo, že 48,0 % ubytovacích zariadení porušovalo vyhlášku MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie, keď nemali k dispozícii výťah, ktorý by dopravil nielen osoby bez postihnutia, ale predovšetkým osoby s obmedzenou schopnosťou pohybu a orientácie na zvýšené podlažia. Naviac 45,6 % ubytovacích zariadení nezabezpečilo ani elementárne požiadavky pre takto postihnutých občanov, t.j. bezbariérový prístup do týchto zariadení.
Sme toho názoru, že zabezpečenie bezproblémového prístupu a pohybu týchto osôb by dnes malo byť už samozrejmosťou. Je preto zarážajúce, že mnohé zariadenia prechodného ubytovania stále ešte túto oblasť ignorujú a nezabezpečujú. 

Záverom poznamenávame, že napriek zaznamenanému zlepšeniu úrovne ubytovacích a stravovacích služieb, každoročne vykonávané kontroly zo strany SOI naďalej odhaľujú oblasti, kde sa stále vyskytuje dosť nedostatkov, ktoré vyplývajú z neplnenia požiadaviek tak legislatívy, ako i súčasného trendu v tejto oblasti.
Príklady negatívnych zistení

Hotel**** DoubleTree by Hilton, Bratislava - nespĺňal  klasifikačné znaky: v hygienických zariadeniach  chýbali uteráky - doplnené počas kontroly, v cenníku „Prebudenie WAKE UP“ bola zistená neúplná cenová informácia u 10 druhov tovarov (chýbajúcich 9 hmotností a 1 miera), v cenníku „Jedlo na izbu“ bola zistená neúplná cenová informácia u 21 druhov tovarov (19 hmotností a 2 objemy), t.j. celkovo 31 neúplných cenových informácií.
Hotel*** Malý Rím, Trnava - neboli splnené všeobecné požiadavky, ani klasifikačné znaky kategórie hotel ***; ubytovacie zariadenie nebolo označené na viditeľnom mieste a nebolo prístupné hosťom celých 24 hodín; cenník poskytovaných služieb nebol dostupný spotrebiteľovi; na požiadanie hosťa nebolo možné umiestniť v izbe detské lôžko; vo vstupných priestoroch chýbala hotelová hala a recepcia s nepretržitou službou a informáciami; chýbali skrine na šaty; v predsieni izieb chýbal prostriedok na čistenie obuvi; v hygienických zariadeniach izieb chýbalo osvetlenie nad umývadlom, vatové tampóny a vrecká na hygienické vložky; vo fakultatívnych znakoch hotel nespĺňal minimálny počet 100 bodov, skutočný počet priradených bodov bol 69; jedná sa o 4-podlažný objekt, pričom monitoringom bolo zistené, že výťah nebol zabezpečený v zmysle vyhlášky MŽP SR č. 532/2002 Z. z.; v čase kontroly nebol spotrebiteľ žiadnym spôsobom informovaný o cene za ubytovanie a o rozsahu poskytovaných služieb; JaNL sa v čase kontroly na PJ nachádzali len v kórejskom jazyku; v kuchynských priestoroch bola v používaní 1 ks digitálna váha s neplatným úradným overením z roku 2006.
Hotel*** AQUATERMÁL, Dolná Strehová - chýbajúce predsiene, chýbajúca zvuková izolácia vstupných dvier, chýbajúce stojanové vešiaky resp. vešiakové steny, chýbajúce zrkadlá a koše na odpadky buď v izbe alebo v predsieni a chýbajúce  prostriedky na čistenie obuvi; nepredložené rozhodnutie na prevádzkovanie ubytovacích zariadení vydané regionálnym úradom verejného zdravotníctva; nedostatky vo vybavenosti izieb: chýbajúce odpadkové koše, zrkadlá, nočné lampy, nočné stolíky, vešiaky, poháre na pitie, telefóny so spojením mimo ubytovacieho zariadenia, nedodržanie predpísaného počtu stoličiek, stolov, stolových lámp a čalúnených stoličiek alebo čalúnených kresiel a izieb s viac stálymi lôžkami ako stanovuje vyhláška. 
Hotel*** Stadio, Michalovce - neodsúhlasený KN z dôvodu používania neplatne overeného meradla; nesplnenie všeobecných podmienok v zmysle vyhlášky - nedostatky v ubytovacích priestoroch, v predsieni, vo vybavenosti hygienických zariadení, chýbajúce viacjazyčné a zrozumiteľné návodoch na obsluhu pri telefóne a okná neboli zatemniteľné; ubytovacie priestory - vybavenosť izieb – chýbal telefón so spojením mimo hotela cez centrálu, na každé lôžko pohár na vodu, čalúnená stolička alebo kreslo, písací stôl alebo písacia doska, stolová lampa; predsieň – chýbala vešiaková stena a zrkadlo, prostriedok na čistenie obuvi; hygienické zariadenia – vybavenosť hygienických zariadení – chýbalo vrecko na hygienické vložky, vatové tampóny, osvetlenie nad umývadlom, predložka pred vaňu, uteráky na každé lôžko.
Hotel*** TATRYS, Starý Smokovec - v zariadení chýba reštaurácia, k dispozícii iba jedáleň na výdaj raňajok pre ubytovaných hostí; vo vybavenosti izieb zistené nedostatky: chýbali stolové lampy; v predsieni chýbal prostriedok na čistenie obuvi; v hygienickom zariadení chýbalo označenie napätia pri el. zásuvkách a vatové tampóny.
Hotel*** SLOVAKIA, Tatranská Lomnica - na vstupných dverách chýbala pre spotrebiteľa informácia o prevádzkovej dobe; hosťom nie je k dispozícii telefón s viacjazyčným návodom  na obsluhu a zároveň telefón s číslami kontaktov na políciu, lekársku a zdravotnú službu, hasičov a čísla spojení v rámci ubytovacieho zariadenia, volanie hostí je možné len z vlastného telefónu; hotel nemal k dispozícii reštauráciu s celodennou prevádzkou – iba miestnosť na podávanie raňajok; v izbách chýbal písací stôl, resp. písacia doska, telefón so spojením mimo hotela cez centrálu, kôš na odpadky; v hygienickom zariadení chýbalo osvetlenie nad umývadlom.
Kongresový hotel**** GALA, Hronsek - nebola zabezpečená informácia pre spotrebiteľa o množstve resp. miere podávaných jedál a nápojov; nedostatky vo vybavenosti izieb: chýbajúce odpadkové koše, zrkadlá, nočné lampy, nočné stolíky, vešiaky, poháre na pitie, telefóny so spojením mimo ubytovacieho zariadenia, nedodržanie predpísaného počtu stoličiek, stolov, stolových  lámp a čalúnených stoličiek alebo čalúnených kresiel a izieb s viac stálymi lôžkami ako stanovuje vyhláška; nedostatky vo vybavenosti predsiení: chýbajúce predsiene, chýbajúca zvuková izoláciu vstupných dvier, chýbajúce stojanové vešiaky resp. vešiakové steny, chýbajúce zrkadlá a koše na odpadky buď v izbe alebo v predsieni a chýbajúce  prostriedky na čistenie obuvi 
Hotel Fontána, Rožňava - nebol zatriedený ani označený triedou; nebol predložený súhlas hygienika na prevádzkovanie; v označení prevádzky chýbalo obchodné meno a sídlo predávajúceho; vo všeobecných požiadavkách boli zistené nedostatky v chýbajúcich viacjazyčných a zrozumiteľných návodoch na obsluhu pri telefóne, okná neboli zatemniteľné.
Hotel Akademik, Bratislava – ubytovacie zariadenie nebolo zatriedené do príslušnej triedy, neoznačené: obchodným menom a sídlom, menom zodpovednej osoby, prevádzkovej doby a triedou ubytovacieho zariadenia; nespĺňalo všeobecné požiadavky - v hygienických zariadeniach chýbalo označenie napätia  na elektrických zásuvkách (doplnené počas kontroly) a neboli na izbách uvedené čísla kontaktov SOS vo viacjazyčných mutáciách; hotel nespĺňal  klasifikačné znaky - vo vybavenosti izieb chýbali: odpadkové koše, zrkadlá – doplnené počas kontroly, v predsieni – malý počet vešiakov  na lôžko – doplnené počas kontroly
Penzión*** BERG, Bratislava - ubytovacie zariadenie nespĺňalo klasifikačné znaky: vo vybavenosti izieb chýbali: telefón, nočný stolík, lampy, poháre na vodu, stoličky; ubytovacie zariadenie penzión *** malo 25 trojlôžkových izieb – čo nie je možné v zmysle vyhlášky, v predsieni chýbala vešiaková stena, zrkadlo, kôš na odpadky, v hygienických zariadeniach chýbali: vrecká na hygienické vložky, predložka, uteráky.
Penzión** ŠK Kremnička, Kremnička - nedostatky vo vybavenosti predsiení: chýbajúce predsiene, chýbajúca zvuková izoláciu vstupných dvier, chýbajúce stojanové vešiaky resp. vešiakové steny , chýbajúce zrkadlá a koše na odpadky buď v izbe alebo v predsieni a chýbajúce  prostriedky na čistenie obuvi 
Penzión* EXCLUSIVE, Trenčín - vo vybavenosti izieb chýbali na 3 kontrolovaných izbách koše na odpadky, zistené viazanie poskytnutých služieb, keď v cenníku ubytovacích služieb bolo uvedené, že raňajky a parkovanie sú v cene ubytovania, zistené klamanie spotrebiteľa uvádzaním nejasných údajov o vlastnostiach služby, nakoľko ubytovacie zariadenie bolo zaradené do kategórie a triedy Penzión*, avšak v logu z vonkajšej strany na budove ako aj na vstupných dverách bolo uvedené označenie Penzión*** EXCLUSIVE, zistené porušenie povinnosti predávajúceho na vhodnom a trvale viditeľnom mieste prevádzkarne uviesť predpísané údaje, nakoľko ubytovacie zariadenie nebolo označené obchodným menom a sídlom predávajúceho;
Penzión* a kaviareň THE FOX, Nemšová - v čase kontroly ubytovacie zariadenie bolo zaradené do kategórie Penzión, avšak nebolo zatriedené. Počas kontroly ho prevádzkovateľka zatriedila do triedy*, chýbal cenník služieb poskytovaných ubytovacím zariadením, vo vybavenosti izieb chýbal nočný stolík a nočná lampa, vo vybavenosti hygienických zariadení chýbalo osvetlenie nad umývadlom, uzatvárateľná nádoby na odpadky, poháre na čistenie zubov, elektrické zásuvky neboli označené napätím.
Penzión U bažanta, Vyšné Ružbachy - ubytovacie zariadenie nebolo označené obchodným menom, miestom podnikania, osobou zodpovednou za prevádzkareň, otváracími hodinami a chýbal reklamačný poriadok; v čase kontroly zariadenie nebolo zaradené do kategórie a triedy – pri zaradení inšpektori vychádzali s údajov na internetovej stránke, kde zariadenie je deklarované ako “penzión”; pre hostí nebol k dispozícii na prístupnom mieste cenník služieb poskytovaných ubytovacím zariadením a nebol k dispozícii ani telefón pre hostí; zamestnanec prítomný pri kontrole nemal označený odev, ktorý by ho odlišoval od hostí; vo vybavenosti izieb chýbali: zrkadlo, telefón, kôš na odpadky, nočný stolík alebo polička s nočnou lampou, pohár na vodu, stolička; v hygienickom zariadení chýbal pohár na čistenie zubov, pri el. zásuvke chýbalo označenie napätia.  
Chatová osada* Jahodník, Smolenice - neboli splnené všeobecné požiadavky vyplývajúce z citovanej vyhlášky, nakoľko vnútorná vybavenosť chát bola stará, opotrebovaná a poškodená. V ubytovacom zariadení chýbal informačný panel so všetkými základnými informáciami o chatovej osade vrátane orientačného plánu. V prekontrolovaných chatách chýbali stoličky na každé lôžko a uzatvárateľné nádoby na odpadky. V hygienických zariadeniach chýbal v čase kontroly toaletný papier. Nebolo predložené živnostenské oprávnenie.
Koliba pod Zámkom, Smolenice - nebolo v čase kontroly zaradené do kategórie a príslušnej triedy, t.j. nebolo týmito údajmi ani označené na viditeľnom mieste PJ. Z uvedeného dôvodu inšpektori nemohli vykonať kontrolu plnenia klasifikačných znakov príslušnej triedy konkrétnej kategórie ubytovacieho zariadenia.
Kontrolou plnenia všeobecných požiadaviek, záväzných pre všetky kategórie ubytovacích zariadení, inšpektori SOI zistili nasledovné nedostatky: chýbalo označenie ubytovacieho zariadenia, chýbal cenník služieb na viditeľnom a hosťom prístupnom mieste, jednotlivé priestory ubytovacieho zariadenia neboli označené viditeľnými nápismi, chýbalo vyznačenie najkratšej únikovej cesty z ubytovacieho zariadenia, nebolo k dispozícii detské lôžko.